Nezape marri amossi nabote naza Zeso uatimade iape corizauarri rrauirrezipparrarode.
Zesotoui imadizape zomebote torreraha Zeso qquezipparrarazapa darroniza rrauirrezeza coriza rrippeuarricca oza panani Capenaouarri iaccade.
Nezape coriza nocconi iaqqueraha rrorrode rro rro nezape coriza rriba rriba nade.
Nani coriza nocconi iaccanerre inattiuarri passo tetepi Zeso ccarronaui qqui inezape icappina nade.
Naraha poua cacomerade:
—Ticappinemana terrerarri,
ouape oua!
−narronade.
Nezape etizeza pouaza:
—Darroniza tiqquezarri −inade.
Nezape amazati Capenaouarri bacco inade.